“આવી લેવડદેવડને હું પ્રોફિટ એન્ડ લોસ એકાઉન્ટમાં ‘ફ્રી સેમ્પલ’ ખાતે લખી નાખું છું.” તેણે કહ્યું. સપ્ટેમ્બર પછી આવાં કેટલાંયે ફ્રી સેમ્પલો આપવામાં આવ્યાં હતાં. કાયદાકીય સલાહની સાથોસાથ, સ્ટર્નનું આ રૂક્ષ અને અસરકારક સ્વરૂપ આઓને ગમ્યું. ક્રેકોવ જેવા નાનકડા ગામમાં ઊભા થતા ગુંચવાડા અને તેના ઉકેલ માટેની સ્થાનિક હોશિયારીની ઝલક એકાઉન્ટન્ટના કૃશ ચહેરા પર નિહાળીને તેના ચહેરા પર સ્મિત આવી ગયું. માત્ર સ્થાનિક લોકોને જ આવા ઉકેલની સુઝ હોઈ શકે!